proxectonos/corpus_dominio_legal_administrativo_tmp huggingface dataset:
DECRETO 14/2021, do 18 de xaneiro, polo que se dispón o nomeamento dun membro do Consello Económico e Social de Galicia.
Presidencia da Xunta de Galicia — II. Autoridades e persoal — 28/01/2021

En virtude do establecido nos artigos 8, parágrafo terceiro, e 9.1 da Lei 6/1995, do 28 de xuño, pola que se crea o Consello Económico e Social de Galicia, e nos artigos 8 e 10 do Regulamento de réxime interno deste, e de acordo coa proposta efectuada polo Consello da Economía Social de Galicia o 17 de decembro de 2020,
Artigo único
Nomear membro titular do Consello Económico e Social de Galicia a María del Mar Pernas Márquez, en representación da economía social.
Santiago de Compostela, dezaoito de xaneiro de dous mil vinte e un
DECRETO 13/2021, do 18 de xaneiro, polo que se dispón o cesamento dun membro do Consello Económico e Social de Galicia.
Presidencia da Xunta de Galicia — II. Autoridades e persoal — 28/01/2021

En virtude do establecido nos artigos 9.1, inciso segundo, e 10.f) da Lei 6/1995, do 28 de xuño, pola que se crea o Consello Económico e Social de Galicia, e no artigo 9.e) do Regulamento de réxime interno deste, e de acordo coa proposta efectuada polo Consello da Economía Social de Galicia o 17 de decembro 2020,
Artigo único
Que cese, como membro titular do Consello Económico e Social de Galicia, Antón Insua López, en representación da economía social.
Santiago de Compostela, dezaoito de xaneiro de dous mil vinte e un
RESOLUCIÓN do 21 de decembro de 2020 pola que se notifican as resolucións das solicitudes de axudas destinadas no exercicio 2020 ás explotacións ovinas e caprinas con dificultades de comercialización de años e cabritos reguladas na Orde do 6 de agosto de 2020.
Fondo Galego de Garantía Agraria — III. Outras disposicións — 05/01/2021

A Orde do 6 de agosto de 2020 pola que se regula a concesión das subvencións estatais destinadas no exercicio 2020 ás explotacións ovinas e caprinas con dificultades de comercialización de años e cabritos, durante os meses de marzo e abril, como consecuencia das limitacións impostas polo Real decreto 463/2020, do 14 de marzo, polo que se declara o estado de alarma para a xestión da situación de crise sanitaria ocasionada polo COVID-19, e as súas prórrogas (DOG núm. 165, do 17 de agosto) prevé no seu artigo 5.5 que a notificación das resolucións poderá realizarse mediante a publicación no Diario Oficial de Galicia, cunha ligazón á páxina web do Fogga.
De acordo co anterior, esta dirección
Primeiro. Dar publicidade na web do Fogga ás listaxes das resolucións das solicitudes de axudas reguladas na Orde do 6 de agosto de 2020 pola que se regula a concesión das subvencións estatais destinadas no exercicio 2020 ás explotacións ovinas e caprinas con dificultades de comercialización de años e cabritos, durante os meses de marzo e abril, como consecuencia das limitacións impostas polo Real decreto 463/2020, do 14 de marzo, polo que se declara o estado de alarma para a xestión da situación de crise sanitaria ocasionada polo COVID-19, e as súas prórrogas.
Na web publicaranse as listaxes de concesión e de denegación das axudas, con indicación da convocatoria, a persoa beneficiaria, a cantidade, de ser o caso, concedida e a finalidade da subvención outorgada, así como, se for o caso, as causas da desestimación.
As persoas interesadas poden acceder á dita web na seguinte ligazón para cada campaña:
https://fogga.xunta.gal/gl/pac/consultas_pac/beneficiario_de_axudas_pac
Estas axudas, suxeitas ao réxime de minimis, regulado polo Regulamento (UE) 1408/2013 da Comisión Europea, do 18 de decembro, son financiadas polo Ministerio de Agricultura, Pesca e Alimentación.
Contra as citadas resolucións, que non poñen fin á vía administrativa, as persoas interesadas poderán interpoñer recurso de alzada ante o presidente do Fogga no prazo dun mes contado desde o día seguinte ao desta publicación, consonte o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas. O prazo de interposición concluirá o mesmo día desta publicación no mes de vencemento, de conformidade no artigo 30.4 da Lei 39/2015, do 1 de outubro.
Santiago de Compostela, 21 de decembro de 2020
RESOLUCIÓN do 23 de decembro de 2020 pola que se aproban e se fan públicas as relacións provisionais de admitidos e excluídos nas probas para a obtención da habilitación do persoal de acceso a espectáculos públicos e actividades recreativas (código de procedemento PR471A).
Academia Galega de Seguridade Pública — III. Outras disposicións — 05/01/2021

De conformidade co establecido na Orde do 21 de abril de 2010 pola que se aproban as bases xerais das probas para a obtención da habilitación do persoal de control de acceso a espectáculos públicos e actividades recreativas (DOG núm. 24, do 5 de febreiro), esta dirección xeral
Aprobar as listas provisionais de admitidos e excluídos ás probas para a obtención da habilitación do persoal de control de acceso a espectáculos públicos e actividades recreativas convocadas pola Resolución do 26 de outubro de 2020, pola que se convocan as probas para a obtención da habilitación do persoal de control de acceso a espectáculos públicos e actividades recreativas (DOG núm. 225, do 6 de novembro).
A listaxe provisional de aspirantes admitidos poderá consultarse a través da páxina web oficial da Academia Galega de Seguridade Pública http://agasp.xunta.gal
A listaxe provisional de aspirantes excluídos, con indicación da causa determinante da súa exclusión, figura como anexo a esta resolución.
Os aspirantes excluídos disporán dun prazo de dez días hábiles, contados a partir do día seguinte ao da publicación da presente resolución no
Diario Oficial de Galicia
, para emendar o defecto que motivou a exclusión.
Os aspirantes que dentro do prazo sinalado non emenden os defectos motivo de exclusión serán excluídos definitivamente.
Así mesmo, os aspirantes que non figuren na relación de admitidos nin na de excluídos disporán do mesmo prazo co obxecto de formular reclamación.
A Estrada, 23 de decembro de 2020
RESOLUCIÓN do 23 de decembro de 2020 pola que se aproban e se fan públicas as relacións provisionais de admitidos e excluídos nas probas para a renovación da habilitación do persoal de acceso a espectáculos públicos e actividades recreativas (código de procedemento PR473A).
Academia Galega de Seguridade Pública — III. Outras disposicións — 05/01/2021

De conformidade co establecido na Orde do 21 de abril de 2010 pola que se aproban as bases xerais das probas para a obtención da habilitación do persoal de control de acceso a espectáculos públicos e actividades recreativas (DOG núm. 24, do 5 de febreiro), esta dirección xeral
Aprobar as listas provisionais de admitidos e excluídos ás probas para a renovación da habilitación do persoal de control de acceso a espectáculos públicos e actividades recreativas, convocadas pola Resolución do 26 de outubro de 2020 pola que se convocan as probas para a renovación da habilitación do persoal de control de acceso a espectáculos públicos e actividades recreativas (DOG núm. 225, do 6 de novembro).
A listaxe provisional de aspirantes admitidos poderá consultarse a través da páxina web oficial da Academia Galega de Seguridade Pública, http://agasp.xunta.gal.
A listaxe provisional de aspirantes excluídos, con indicación de causa determinante da súa exclusión, figura como anexo a esta resolución.
Os aspirantes excluídos dispoñerán dun prazo de dez días hábiles, contados a partir do día seguinte ao da publicación da presente resolución no Diario Oficial de Galicia, para emendar o defecto que motivou a exclusión.
Os aspirantes que dentro do prazo sinalado non emenden os defectos motivo de exclusión serán excluídos definitivamente.
Así mesmo, os aspirantes que non figuren na relación de admitidos nin na de excluídos dispoñerán do mesmo prazo co obxecto de formular reclamación.
A Estrada, 23 de decembro de 2020
Código
Descrición
1
Debe presentar documentación acreditativa de efectuar o pagamento da taxa ou certificado do Servizo de Emprego de estar exento como demandante de emprego
2
Debe solicitar o certificado de antecedentes penais de maneira presencial
RESOLUCIÓN do 22 de decembro de 2020 pola que se fai público o acordo relativo á elección dun membro do Consello de Contas.
Parlamento de Galicia — II. Autoridades e persoal — 08/01/2021

O Pleno do Parlamento de Galicia, na súa sesión do día 22 de decembro de 2020, acordou elixir, de conformidade co establecido no artigo 12.1 da Lei 6/1985, do 24 de xuño, membro do Consello de Contas de Galicia a Simón Rego Vilar.
O que se publica para xeral coñecemento e para os efectos establecidos nos artigos 65 e concordantes do Regulamento do Parlamento de Galicia.
Santiago de Compostela, 22 de decembro de 2020
RESOLUCIÓN do 14 de xaneiro de 2021 pola que se dá publicidade aos convenios de colaboración subscritos no terceiro cuadrimestre do ano 2020.
Instituto Galego da Vivenda e Solo — III. Outras disposicións — 28/01/2021

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no Diario Oficial de Galicia, dentro dos vinte primeiros días dos meses de xaneiro, maio e setembro de cada ano, unha relación dos convenios de colaboración subscritos referida ao cuadrimestre anterior.
En consecuencia, e para darlle cumprimento a esa obriga,
Artigo 1
Darlle publicidade á relación dos convenios subscritos polo Instituto Galego da Vivenda e Solo (IGVS) no terceiro cuadrimestre do ano 2020 que se incorpora como anexo a esta resolución.
Santiago de Compostela, 14 de xaneiro de 2021
RESOLUCIÓN de 18 de xaneiro de 2021 pola que se dá publicidade aos convenios de colaboración subscritos no terceiro cuadrimestre do ano 2020.
Instituto de Seguridade e Saúde Laboral de Galicia — III. Outras disposicións — 28/01/2021

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios subscritos no cuadrimestre anterior.
En consecuencia, e para dar cumprimento a esta obriga,
Artigo único. Darlle publicidade á relación dos convenios subscritos polo Instituto de Seguridade e Saúde Laboral de Galicia nos meses de setembro, outubro, novembro e decembro do ano 2020, que se incorpora como anexo a esta resolución.
Santiago de Compostela, 18 de xaneiro de 2021
RESOLUCIÓN do 14 de xaneiro de 2021 pola que se dá publicidade aos convenios de colaboración subscritos no terceiro cuadrimestre do ano 2020.
Consello da Cultura Galega — III. Outras disposicións — 28/01/2021

Para os efectos previstos no artigo 1 da Lei 16/2016, do 18 de xaneiro, de transparencia e boas prácticas na Administración pública galega, acórdase darlles publicidade aos convenios de colaboración subscritos polo Consello da Cultura Galega no terceiro cuadrimestre do ano 2020, os cales se relacionan no anexo a esta resolución.
Santiago de Compostela, 14 de xaneiro de 2021
RESOLUCIÓN do 13 de xaneiro de 2021, da Secretaría Xeral Técnica da Vicepresidencia Segunda e Consellería de Economía, Empresa e Innovación, pola que se dá publicidade aos convenios de colaboración subscritos no terceiro cuadrimestre do ano 2020.
Vicepresidencia segunda e Consellería de Economía, Empresa e Innovación — III. Outras disposicións — 28/01/2021

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro) impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Darlle publicidade á relación dos convenios subscritos pola Vicepresidencia Segunda e Consellería de Economía, Empresa e Innovación nos meses de setembro a decembro do ano 2020, que se incorpora como anexo a esta resolución.
Santiago de Compostela, 13 de xaneiro de 2021
RESOLUCIÓN do 15 de xaneiro de 2021 pola que se dá publicidade aos convenios de colaboración subscritos no terceiro cuadrimestre do ano 2020.
Axencia Galega de Innovación — III. Outras disposicións — 28/01/2021

O artigo 15 da Lei 1/2016, do 18 de xaneiro, de transparencia e bo goberno (DOG nº 30, do 15 de febreiro), impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Dar publicidade á relación dos convenios subscritos pola Axencia Galega de Innovación nos meses de setembro, outubro, novembro e decembro do ano 2020 que se incorpora como anexo a esta resolución.
Santiago de Compostela, 15 de xaneiro de 2021
RESOLUCIÓN do 15 de xaneiro de 2021, da Secretaría Xeral Técnica da Consellería do Mar, pola que se dá publicidade aos convenios de colaboración subscritos no terceiro cuadrimestre do ano 2020.
Consellería do Mar — III. Outras disposicións — 28/01/2021

O artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único
Darlle publicidade á relación dos convenios subscritos pola Consellería do Mar, nos meses de setembro, outubro, novembro e decembro de 2020, que se incorpora no anexo a esta resolución.
Santiago de Compostela, 15 de xaneiro de 2021
RESOLUCIÓN do 29 de decembro de 2020 pola que se dá publicidade do esgotamento de crédito da Resolución do 19 de decembro de 2019 pola que se convocan as subvencións para a adquisición de vivenda xestionadas polo Instituto Galego da Vivenda e Solo para o ano 2020 (código de procedemento VI435A e VI400A).
Instituto Galego da Vivenda e Solo — III. Outras disposicións — 08/01/2021

Feitos:
Primeiro. A Resolución da presidenta do Instituto Galego da Vivenda e Solo (en diante, IGVS) do 19 de decembro de 2019, publicada no Diario Oficial de Galicia núm. 23, do 4 de febreiro de 2020, convocou, entre outras, as subvencións para a adquisición de vivienda do Plan estatal de vivenda 2018-2021 (VI435A).
Segundo. O ordinal décimo oitavo, número 2, da Resolución do 12 de decembro de 2018 pola que se establecen as bases reguladoras das axudas para a adquisición de vivenda do Plan estatal de vivenda 2018-2021 establece que para os efectos de adoptar as correspondentes resolucións de concesión das axudas se terá en conta a orde cronolóxica de entrada das solicitudes en calquera dos rexistros previstos no artigo 16.4 da Lei 39/2015, do 1 de outubro, do procedemento administrativo común das administracións públicas, e que para tal fin, se considerará data de presentación aquela en que a solicitude estea validamente cuberta e acompañada da totalidade dos documentos exixidos nas bases reguladoras e na correspondente convocatoria.
Terceiro. Unha vez revisadas e ordenadas todas as solicitudes presentadas coa documentación completa, a derradeira solicitude que se puido conceder antes do esgotamento do crédito para a anualidade 2020 tiña a data de entrada en calquera dos rexistros previstos no artigo 16.4 da Lei 39/2015, do 1 de outubro, o día 27.10.2020 ás 12.14.00.
Consideracións legais e técnicas:
Primeira. O ordinal décimo oitavo, número 2, da Resolución do 12 de decembro de 2018 establece que serán denegadas aquelas solicitudes que non dispoñan de cobertura orzamentaria no momento da súa resolución.
Segunda. Os artigos 31.4 da Lei 9/2007, do 13 de xuño, de subvencións de Galicia, e 32 do seu regulamento, aprobado polo Decreto 11/2009, do 8 de xaneiro, establecen que cando o procedemento administrativo establecido non leve consigo o esgotamento do crédito nun único acto de concesión senón que a súa disposición se realice en actos sucesivos, o órgano xestor deberá publicar, no DOG e na súa páxina web, o esgotamento da partida orzamentaria asignada.
En virtude do exposto anteriormente, e de acordo co establecido no artigo 31.4 da Lei 9/2007, do 13 de xuño, de subvencións de Galicia,
Dar a coñecer o esgotamento, con data do 27.10.2020 ás 12.14.00 horas, do crédito autorizado para a anualidade 2020 destinado a sufragar as subvencións para a adquisición de vivenda do Plan estatal de vivenda 2018-2021.
Santiago de Compostela, 29 de decembro de 2020
EXTRACTO da Resolución do 23 de decembro de 2020, da Secretaría Xeral da Igualdade, pola que se regulan as bases para a concesión das axudas establecidas no artigo 27 da Lei orgánica 1/2004, do 28 de decembro, de medidas de protección integral contra a violencia de xénero, e no artigo 43 da Lei 11/2007, do 27 de xullo, galega para a prevención e o tratamento integral da violencia de xénero, e se procede á súa convocatoria para o ano 2021 (código de procedemento SI434B) (axuda establecida no artigo 27 da Lei orgánica 1/2004, do 28 de decembro, de medidas de protección integral contra a violencia de xénero).
Consellería de Emprego e Igualdade — III. Outras disposicións — 07/01/2021

BDNS (Identif.): 542646.
De conformidade co previsto no artigo 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (BDNS) (http://www.pap.minhap.gob.es/bdnstrans/index).
Primeiro. Persoas beneficiarias
1. Poderán ser beneficiarias destas axudas as mulleres maiores de idade ou emancipadas, vítimas de violencia de xénero.
2. Ademais, entre outros, deberán cumprir os seguintes requisitos: a) Non convivir co agresor; b) Estar empadroada e ter residencia efectiva na Comunidade Autónoma de Galicia e, no caso das mulleres estranxeiras, ter permiso de residencia; c) Ter especiais dificultades para obter un emprego; d) Carecer de rendas que, en cómputo mensual, superen o 75 % do salario mínimo interprofesional vixente, excluída a parte proporcional de dúas pagas extraordinarias.
3. Non poderán ser beneficiarias as mulleres que percibisen esta mesma axuda con anterioridade.
Segundo. Obxecto
Estas axudas concédense en réxime de concorrencia non competitiva e a súa finalidade é proporcionarlle apoio económico ás mulleres que sofren violencia de xénero.
Terceiro. Bases reguladoras
Resolución do 23 de decembro de 2020, da Secretaría Xeral da Igualdade, pola que se regulan as bases para a concesión das axudas establecidas no artigo 27 da Lei orgánica 1/2004, do 28 de decembro, de medidas de protección integral contra a violencia de xénero, e no artigo 43 da Lei 11/2007, do 27 de xullo, galega para a prevención e o tratamento integral da violencia de xénero, e se procede á súa convocatoria para o ano 2021.
Cuarto. Importe
Para a concesión destas axudas destínase crédito por un importe total de un millón douscentos mil euros (1.200.000,00 €).
O importe xeral desta axuda será o equivalente a seis meses do subsidio por desemprego vixente, e que pode chegar a ser o equivalente a doce, dezaoito ou vinte e catro meses do subsidio por desemprego vixente en función das rendas e ingresos, das responsabilidades familiares, ou do grao de discapacidade da solicitante e/ou familiares ou menores acollidos/as a cargo.
Quinto. Prazo de presentación de solicitudes
O prazo de presentación de solicitudes comeza o día seguinte ao da publicación desta convocatoria no Diario Oficial de Galicia e rematará o 30 de novembro de 2021.
Santiago de Compostela, 23 de decembro de 2020
CORRECCIÓN DE ERROS. Orde do 4 de decembro de 2020 pola que se modifica a autorización do CPR Plurilingüe La Grande Obra de Atocha, da Coruña.
Consellería de Cultura, Educación e Universidade — III. Outras disposicións — 07/01/2021

Advertido erro na Orde do 4 de decembro de 2020 que se cita, publicada no DOG número 254, do 18 de decembro de 2020, cómpre facer a seguinte corrección:
Na páxina 49706, na composición resultante de formación profesional, onde di: «1 ciclo formativo de grao medio (CM) de Actividades Comerciais (2 unidades para 30 alumnos/as cada unha)»; debe dicir: «1 ciclo formativo de grao medio (CM) de xestión administrativa (2 unidades para 30 alumnos/as cada unha)».
ORDE do 16 de decembro de 2020 pola que se concede a Medalla Emilia Pardo Bazán para o recoñecemento de accións relevantes en prol da igualdade entre mulleres e homes.
Consellería de Emprego e Igualdade — III. Outras disposicións — 07/01/2021

O Decreto 53/2019 prevé a concesión, con carácter anual, de ata un máximo de tres condecoracións, baixo a denominación Medalla Emilia Pardo Bazán, para o recoñecemento de accións relevantes en prol da igualdade entre mulleres e homes, coa finalidade de recoñecer publicamente as accións desenvolvidas na Comunidade Autónoma de Galicia por parte de persoas, colectivos, entidades ou institucións, tanto públicas como privadas, que contribuísen e destacasen na defensa da igualdade de dereitos e oportunidades entre mulleres e homes.
O artigo 14 do Decreto 53/2019 prevé que a concesión da medalla se efectuará por orde da persoa titular da consellería con competencias en materia de igualdade, a quen lle corresponderá adoptar a decisión de outorgar a medalla ás persoas propostas pola comisión de valoración.
Tendo en conta a proposta efectuada pola Comisión de Valoración o día 16 de decembro de 2020 e o previsto no artigo antes indicado, mediante esta orde concédeselles a Medalla Emilia Pardo Bazán ás persoas e entidades que se indican a seguir.
Por todo o exposto,
Conceder a Medalla Emilia Pardo Bazán a:
– Federación Provincial de Mulleres Rurais de Ourense-Femuro.
– Asociación Rede Mulleres Veciñais contra os Malos Tratos de Vigo.
– Megumi Shiozawa.
Santiago de Compostela, 16 de decembro de 2020
RESOLUCIÓN do 9 de decembro de 2020, da Dirección Xeral de Emerxencias e Interior, pola que se amplían os anexos I e II da Resolución do 5 de novembro de 2020 pola que se acordou outorgar o distintivo de permanencia ao persoal dos distintos corpos de policía local dos concellos de Galicia.
Vicepresidencia primeira e Consellería de Presidencia, Xustiza e Turismo — III. Outras disposicións — 07/01/2021

De acordo co previsto na Resolución do 5 de novembro de 2020, da Dirección Xeral de Emerxencias e Interior, pola que se acordou outorgar o distintivo de permanencia ao persoal dos distintos corpos de policía local dos concellos de Galicia, publicada no
Diario Oficial de Galicia
núm. 234, do 19 de novembro de 2020, estableceuse no seu punto terceiro que as persoas que non figurasen na listaxe e cumprisen os requisitos solicitarían, a través dos respectivos concellos, a súa inclusión no prazo establecido.
Unha vez recibidas as solicitudes e as preceptivas certificacións dos concellos, e feitas as comprobacións oportunas, cómpre incluír o seguinte persoal policial nos anexos I e II da Resolución do 5 de novembro de 2020.
Santiago de Compostela, 9 de decembro de 2020
EXTRACTO da Orde do 18 de decembro de 2020 pola que se establecen as bases reguladoras para a concesión, en réxime de concorrencia competitiva, de subvencións destinadas á creación de viveiros industriais de empresas en parques empresariais da Comunidade Autónoma de Galicia, e se procede á súa convocatoria para o ano 2021 (código de procedemento IN541A).
Vicepresidencia segunda e Consellería de Economía, Empresa e Innovación — III. Outras disposicións — 08/01/2021

BDNS (Identif.): 542653.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Beneficiarios
Concellos da Comunidade Autónoma de Galicia.
Segundo. Obxecto
Construción, reforma e/ou equipamento interior de naves industriais, co fin de crear un viveiro industrial de empresas.
Terceiro. Bases reguladoras
Orde do 18 de decembro de 2020 pola que se establecen as bases reguladoras para a concesión, en réxime de concorrencia competitiva, de subvencións destinadas á creación de viveiros industriais de empresas en parques empresariais da Comunidade Autónoma de Galicia, e se procede á súa convocatoria para o ano 2021 (código de procedemento IN541A).
Publicadas no Diario Oficial de Galicia.
Cuarto. Contía
Importe total da convocatoria: 800.000,00 €.
Intensidade das axudas: 80 % do importe total considerado como subvencionable, cun máximo de 240.000,00€ por solicitude (só se admite unha solicitude por concello).
Quinto. Prazo de presentación de solicitudes
Un mes contado desde o día seguinte ao da publicación da Orde do 18 de decembro de 2020 no Diario Oficial de Galicia.
Sexto. Outros datos
Poderase anticipar ata o 25 % do importe da subvención concedida.
Santiago de Compostela, 18 de decembro de 2020
EXTRACTO da Orde do 18 de decembro de 2020 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, e se procede á súa convocatoria para o ano 2021 (código de procedemento IN519B).
Vicepresidencia segunda e Consellería de Economía, Empresa e Innovación — III. Outras disposicións — 08/01/2021

BDNS (Identif.): 542662.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Beneficiarios
Concellos da Comunidade Autónoma de Galicia. As solicitudes poderanse presentar individualmente ou de forma conxunta baixo calquera fórmula (agrupación, asociación, mancomunidade, fusión ou calquera outra similar).
Segundo. Obxecto
Mellora dos servizos e acondicionamento de infraestruturas existentes ou de nova incorporación, co fin de que as empresas radicadas nos parques empresariais de Galicia poidan dispoñer de condicións máis competitivas para desenvolver a súa actividade económica.
Terceiro. Bases reguladoras
Orde do 18 de decembro de 2020 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, e se convocan para o ano 2021 (código de procedemento IN519B).
Publicadas no Diario Oficial de Galicia.
Cuarto. Contía
Importe total da convocatoria: 2.300.000,00 €.
Intensidade das axudas: 80 % do importe total considerado como subvencionable, cun máximo de 120.000,00 € para as solicitudes individuais e de 138.000,00 € para as solicitudes conxuntas.
Quinto. Prazo de presentación de solicitudes
Un mes contado desde o día seguinte ao da publicación da Orde do 18 de decembro de 2020 no Diario Oficial de Galicia.
Sexto. Outros datos
Poderase anticipar ata o 25 % do importe da subvención concedida.
Santiago de Compostela, 18 de decembro de 2020
RESOLUCIÓN do 12 de xaneiro de 2021 pola que se dá publicidade aos convenios de colaboración subscritos no terceiro cuadrimestre do ano 2020.
Axencia Turismo de Galicia — III. Outras disposicións — 26/01/2021

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), establece que cada consellería ou entidade da Xunta de Galicia debe facer pública no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para darlle cumprimento a esa obriga,
Primeiro. Dar publicidade á relación dos convenios de colaboración subscritos pola Axencia Turismo de Galicia nos meses de setembro, outubro, novembro e decembro do ano 2020 e que se incorpora como anexo I a esta resolución.
Segundo. Así mesmo, e para os efectos de completar a Resolución do 8 de setembro de 2020 pola que se dá publicidade aos convenios de colaboración subscritos por este organismo no segundo cuadrimestre do ano 2020 (DOG núm. 189, do 17 de setembro), dáse publicidade aos convenios de colaboración pendentes de publicar subscritos no segundo cuadrimestre do 2020 pola Axencia Turismo de Galicia e que se incorporan como anexo II a esta resolución.
Santiago de Compostela, 12 de xaneiro de 2021
RESOLUCIÓN do 11 de xaneiro de 2021, conxunta do Instituto Galego de Promoción Económica e da Axencia para a Modernización Tecnolóxica de Galicia, pola que se dá publicidade ás resolucións de concesión das axudas aos servizos de desenvolvemento estratéxico, profesionalización, innovación e adopción de solucións de dixitalización para a súa realización en empresas galegas (programa Re-acciona), cofinanciados polo Fondo Europeo de Desenvolvemento Rexional con cargo ao programa operativo Feder Galicia 2014-2020.
Instituto Galego de Promoción Económica — III. Outras disposicións — 27/01/2021

Mediante a Resolución conxunta do Igape e a Amtega do 18 de maio de 2020 (DOG núm. 106, do 2 de xuño) publicáronse as bases reguladoras das axudas aos servizos de desenvolvemento estratéxico, profesionalización, innovación e adopción de solucións de dixitalización para a súa realización en empresas galegas (programa Re-acciona), cofinanciados polo Fondo Europeo de Desenvolvemento Rexional con cargo ao programa operativo Feder Galicia 2014-2020, e procedeuse á súa convocatoria en réxime de concorrencia competitiva.
Estas bases establecen no seu artigo 7.5 que a resolución conxunta relativa a cada período de admisión de solicitudes será obxecto de publicación no Diario Oficial de Galicia e na páxina web do Igape, no enderezo www.tramita.igape.es, ao cal se remitirá desde o texto publicado no Diario Oficial de Galicia, de acordo co artigo 45 da Lei 39/2015.
Na súa virtude, e de conformidade coas facultades que teño conferidas,
Primeiro. Anunciar a publicación do texto completo da resolución de concesión do 4.1.2021, da Dirección Xeral da Amtega, e da resolución de concesión do 21.12.2020, da Dirección Xeral do Igape, correspondentes á convocatoria 2020.3 das axudas aos servizos de desenvolvemento estratéxico, profesionalización, innovación e adopción de solucións de dixitalización para a súa realización en empresas galegas (programa Re-acciona), cofinanciados polo Fondo Europeo de Desenvolvemento Rexional con cargo ao programa operativo Feder Galicia 2014-2020, no enderezo www.tramita.igape.es (epígrafe de consulta de resolucións definitivas http://www.igape.es/gl/oficina-virtual/resolucions-definitivas).
Segundo. As resolucións do 4.1.2021 e do 21.12.2020 esgotan a vía administrativa e contra elas poderá interporse recurso contencioso-administrativo ante os xulgados do contencioso-administrativo de Santiago de Compostela, no prazo de dous meses contados a partir do día seguinte ao da publicación desta resolución no Diario Oficial de Galicia. Non obstante, previamente poderán interpor un recurso de reposición ante a persoa titular da Dirección Xeral do Igape ou da Dirección Xeral da Amtega, segundo o caso, dentro do prazo dun mes contado a partir do día seguinte ao da publicación desta resolución no Diario Oficial de Galicia.
Santiago de Compostela, 11 de xaneiro de 2021
RESOLUCIÓN do 11 de xaneiro de 2021, da Secretaría Xeral da Igualdade, pola que se dá publicidade aos convenios de colaboración subscritos por esta secretaría no terceiro cuadrimestre do ano 2020.
Consellería de Emprego e Igualdade — III. Outras disposicións — 27/01/2021

O artigo 15.2 da Lei 1/2016, do 18 de xaneiro, de transparencia e bo goberno (DOG nº 30, do 15 de febreiro) impón ás consellerías e demais entidades integrantes do sector público autonómico de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Dar publicidade á relación dos convenios subscritos pola Secretaría Xeral da Igualdade nos meses de setembro a decembro do ano 2020 que se incorpora como anexo a esta resolución.
Santiago de Compostela, 11 de xaneiro de 2021
RESOLUCIÓN do 15 de xaneiro de 2021 pola que se dá publicidade ás axudas concedidas ao abeiro da Resolución do 19 de decembro de 2019 pola que se establecen ás bases reguladoras e se anuncia a convocatoria de subvencións para proxectos de equipamentos de aproveitamento de enerxías renovables e de aforro e eficiencia enerxética nas empresas de produción agrícola primaria para o ano 2020 (código de procedemento IN421L).
Axencia Instituto Enerxético de Galicia — III. Outras disposicións — 27/01/2021

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa, o crédito orzamentario a que se imputen, beneficiario, cantidade concedida e finalidade ou finalidades da subvención.
Na súa virtude, esta dirección
1. Publicar no Diario Oficial de Galicia as axudas concedidas ao abeiro da Resolución do 19 de decembro de 2019 pola que se establecen as bases reguladoras e se anuncia a convocatoria de subvencións para proxectos de equipamentos de aproveitamento de enerxías renovables e de aforro e eficiencia enerxética nas empresas de produción agrícola primaria para o ano 2020.
2. As axudas recollidas nestas bases reguladoras están suxeitas ás condicións que se establecen no capítulo I do Regulamento (UE) núm. 651/2014 da Comisión, do 17 de xuño de 2014, polo que se declaran determinadas categorías de axudas compatibles co mercado interior en aplicación dos artigos 107 e 108 do Tratado de funcionamento da Unión Europea (Regulamento xeral de exención por categorías) publicado no DOUE L 187, do 26 de xuño de 2014.
Cando se trate de proxectos de enerxías renovables a presente convocatoria refírese ás que aparecen definidas dentro da sección 7 do capítulo III como axudas ao investimento destinadas á promoción da enerxía procedente de fontes renovables (artigo 41.a) ou b).
Cando se trate de proxectos de aforro e eficiencia a presente convocatoria refírese ás axudas que aparecen definidas dentro da sección 7 do capítulo III como axudas ao investimento destinadas a medidas de eficiencia enerxética (artigo 38).
Santiago de Compostela, 15 de xaneiro de 2021
Finalidade: axudas para proxectos de equipamentos de aproveitamento de enerxías renovables e de aforro e eficiencia enerxética nas empresas de produción agrícola primaria para o ano 2020.
Aplicacións orzamentarias:
Beneficiarios das axudas concedidas:
As subvencións concedidas aparecen ordenadas por data e hora de presentación da solicitude.
I.1. Proxectos de enerxías renovables térmicas (RT).
I.2. Proxectos de enerxías renovables eléctricas (RE).
I.3. Proxectos de aforro e eficiencia enerxética (PAE).
RESOLUCIÓN do 15 de xaneiro de 2021 pola que se dá publicidade ás axudas concedidas o abeiro da Resolución do 10 de abril de 2019 pola que se aproba a convocatoria do procedemento de concesión de axudas correspondentes ao Programa estatal de incentivos á mobilidade eficiente e sustentable (programa MOVES), anualidade 2019 (código de procedemento IN421R).
Axencia Instituto Enerxético de Galicia — III. Outras disposicións — 27/01/2021

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedente publicarán no
Diario Oficial de Galicia
as subvencións concedidas con expresión da convocatoria, o programa, o crédito orzamentario ao que se imputen, beneficiario, cantidade concedida e finalidade ou finalidades da subvención.
Na súa virtude esta dirección,
1. Publicar no
Diario Oficial de Galicia
as axudas concedidas ao abeiro da Resolución do 10 de abril de 2019 pola que se aproba a convocatoria do procedemento de concesión de axudas correspondentes ao Programa estatal de incentivos á mobilidade eficiente e sustentable (programa MOVES), anualidade 2019 (código de procedemento e IN421R).
2. As axudas recollidas nesta convocatoria de axudas, cando os beneficiarios sexan autónomos, empresas, ou outras entidades que emprendan actividades económicas que repercutan en terceiros, están suxeitas ás condicións que se establecen no capítulo I do Regulamento (UE) núm. 651/2014 da Comisión, do 17 de xuño de 2014, polo que se declaran determinadas categorías de axudas compatibles co mercado interior en aplicación dos artigos 107 e 108 do tratado de funcionamento da Unión Europea (Regulamento xeral de exención por categorías) publicado no DOUE L 187, do 26 de xuño de 2014.
Santiago de Compostela, 15 de xaneiro de 2021
Finalidade: axudas correspondentes ao Programa estatal de incentivos á mobilidade eficiente e sustentable (programa MOVES), anualidade 2019.
Aplicacións orzamentarias: o orzamento por partida e anualidade redistribuíuse tendo en conta as solicitudes rexistradas conforme ao establecido no artigo 31 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia entre as seguintes partidas: 09.A2.733A.782.1; 09.A2.733A.714.1; 09.A2.733A.762.1; 09.A2.733A.700.1; e 09.A2.733A.772.1.
Beneficiarios das axudas concedidas:
I. Actuación 1. Adquisición de vehículos de enerxías alternativas.
I.1. Actuación 1.1. Adquisición de vehículos eléctricos.
I.2. Actuación 1.2. Adquisición de vehículos de GLP ou gas natural.
II. Actuación 2. Implantación de infraestruturas de recarga de vehículos eléctricos.
II.1. Actuación 2.1. Sistemas de recarga rápida e ultrarrápida.
II.2. Actuación 2.2. Outros sistemas de recarga de vehículos eléctricos.
III. Actuación 3. Implantación de sistemas de préstamo de bicicletas eléctricas.
IV. Actuación 4. Implantación de medidas contidas en plans de transporte ao traballo de empresas.
Non se concederon axudas nesta epígrafe.
RESOLUCIÓN do 14 de xaneiro de 2021, da Secretaría Xeral da Emigración, pola que se dá publicidade aos convenios de colaboración subscritos por esta secretaría xeral no terceiro cuadrimestre de 2020.
Vicepresidencia primeira e Consellería de Presidencia, Xustiza e Turismo — III. Outras disposicións — 27/01/2021

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
Artigo único
Dar publicidade á relación dos convenios subscritos pola Secretaría Xeral da Emigración nos meses de setembro, outubro, novembro e decembro do ano 2020 que se incorpora como anexo a esta resolución.
Santiago de Compostela, 14 de xaneiro de 2021
ORDE do 22 de decembro de 2020 pola que se modifica a composición do Consello Social da Universidade de Santiago de Compostela.
Consellería de Cultura, Educación e Universidade — II. Autoridades e persoal — 04/01/2021

Mediante a Orde do 30 de xaneiro de 2017 (DOG do 8 de febreiro), fíxose pública a composición do Consello Social da Universidade de Santiago de Compostela.
A Lei 6/2013, do 13 de xuño, do Sistema universitario de Galicia, establece que o Consello Social estará integrado por un máximo de trinta e unha persoas membros.
O artigo 77.2 da citada Lei 6/2013 establece que son membros natos do Consello Social o/a reitor/a da universidade, o/a secretario/a xeral e o ou a xerente da universidade. Así mesmo, serán membros un profesor ou unha profesora, un ou unha estudante e un ou unha representante do persoal da administración de servizos, elixidos/as polo consello de goberno das universidades. A duración do mandato dos membros do Consello Social sinalados neste punto será establecida polos estatutos da universidade.
O artigo 77.3 da citada Lei 6/2013 establece que a representación dos intereses sociais no Consello Social corresponde a personalidades da vida cultural, profesional, económica, laboral ou social, de acordo coa seguinte distribución: o presidente ou presidenta do Consello Social; seis membros designados polo Parlamento de Galicia; seis membros designados pola Xunta de Galicia; un membro designado por cada un dos sindicatos máis representativos no territorio da Comunidade Autónoma de Galicia; catro membros designados polas organizacións empresariais máis representativas dos sectores estratéxicos da economía galega na área de influencia da universidade; un membro designado polas corporacións dos municipios en que se sitúan os campus; un membro designado pola asociación de antigos alumnos de cada unha das universidades, un membro designado polos colexios profesionais, a través da súa entidade asociativa máis representativa, vinculados coa oferta formativa de cada unha das universidades.
Con data do 15 de decembro de 2020 o Consello Social da Universidade de Santiago de Compostela comunica á Consellería de Cultura, Educación e Universidade que o Concello de Santiago de Compostela acordou aprobar a designación de:
Gumersindo Guinarte Cabada, como representante do Concello de Santiago de Compostela no Consello Social da antedita universidade.
De acordo co establecido no artigo 78 da citada Lei 6/2013, do 13 de xuño, xúntase declaración xurada de compatibilidade do novo membro.
A condición de persoa membro do Consello Social adquírese unha vez cumpridos os requisitos de designación, nomeamento e publicación no
Diario Oficial de Galicia
, e produce efectos a partir desa data.
Por todo iso,
Artigo único
Nomear a Gumersindo Guinarte Cabada como representante do Concello de Santiago de Compostela no Consello Social da Universidade de Santiago de Compostela.
Disposición derradeira
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 22 de decembro de 2020
RESOLUCIÓN do 18 de decembro de 2020, da Secretaría Xeral Técnica da Consellería de Política Social, pola que se dá publicidade da Resolución do 18 de decembro de 2020 pola que se lle encomenda ao Consorcio Galego de Servizos de Igualdade e Benestar a execución dun servizo de transporte aos centros públicos competencia desta consellería.
Consellería de Política Social — III. Outras disposicións — 04/01/2021

Mediante Resolución con data do 18 de decembro de 2020 encoméndase ao Consorcio Galego de Servizos de Igualdade e Benestar a execución dun servizo de transporte aos centros públicos competencia da Dirección Xeral de Maiores e Persoas con Discapacidade da Consellería de Política Social con vixencia ata o 31 de decembro de 2021.
Coa finalidade dar cumprimento ao disposto no artigo 9.3 da Lei 16/2010, do 17 de decembro, de organización e funcionamento da Administración xeral do sector público autonómico de Galicia, procédese a publicar no Diario Oficial de Galicia o contido mínimo da dita resolución:
– Actividade. Servizo consistente no traslado dos usuarios designados pola Consellería de Política Social aos seguintes centros públicos: Centro Ocupacional O Saiar, Centro de día de Alzhéimer de Volta do Castro, Centro de día As Gándaras, Centro de Atención a Persoas con Discapacidade de Redondela, Centro de Atención a Persoas con Discapacidade de Sarria, Centro de Atención a Persoas con Discapacidade da Coruña e Centro de día de Burela para o desenvolvemento das actividades propias dos centros.
O servizo consistente na modalidade de carácter regular (dez desprazamentos por semana ida e volta, de luns a venres, que supoñen un total de 246 desprazamentos anuais) das persoas usuarias de servizos de atención diúrna aboarase en función do prezo por vehículo/día.
O servizo de carácter puntual (dous desprazamentos por semana, ida e volta na fin de semana) das persoas usuarias de servizos residenciais aboarase en función do prezo por servizo/día.
– Natureza e alcance da xestión encomendada. Esta encomenda ao Consorcio Galego de Servizos da Igualdade e Benestar ten natureza intersubxectiva. Consonte o previsto polos artigos 47 e 95 da Lei 16/2010, do 17 de decembro, e para os efectos previstos nos artigos 6.3 e 32 da Lei 9/2017, do 8 de novembro, de contratos do sector público pola que se traspoñen ao ordenamento xurídico español as Directivas do Parlamento Europeo e do Consello 2014/23/UE e 2014/24/UE, do 26 de febreiro de 2014, o Consorcio Galego de Servizos de Igualdade e Benestar ten a consideración de medio propio e servizo técnico da Consellería de Política Social.
– Prazo de vixencia. O período de execución comeza o 1 de xaneiro de 2021 e rematará o 31 de decembro de 2021.
– Finalización anticipada: esta encomenda resolverase anticipadamente nos seguintes casos:
• Cumprimento do seu obxecto antes da data establecida para a súa finalización.
• Imposibilidade de realización das actividades encomendadas.
• Incumprimento dalgunha das obrigas ou actividades encomendadas ou dos prazos previstos.
• Revogación por resolución motivada do órgano encomendante.
• As demais previstas na lexislación vixente.
Santiago de Compostela, 18 de decembro de 2020
ORDE do 15 de outubro de 2021 pola que se nomea un membro do Consello Reitor da entidade pública empresarial Augas de Galicia.
Consellería de Infraestruturas e Mobilidade — II. Autoridades e persoal — 25/10/2021

O 13 de xaneiro de 2012 publicouse no
Diario Oficial de Galicia
o Decreto 32/2012, do 12 de xaneiro, polo que se aproba o Estatuto da entidade pública empresarial Augas de Galicia, que no seu artigo 5 configura o Consello Reitor como un dos seus órganos de goberno e, no seu artigo 7, indica que é o órgano colexiado de goberno de Augas de Galicia.
A composición do Consello Reitor fíxase no artigo 7 do Estatuto da entidade pública empresarial Augas de Galicia onde se indica que está integrado pola Presidencia, que lle corresponde a quen desempeñe a de Augas de Galicia; a Vicepresidencia, que corresponde a quen desempeñe a dirección da entidade, e que ademais formarán parte del, entre outros, tres vogais representantes das entidades locais propostos pola Federación Galega de Municipios e Provincias.
En cumprimento do disposto no Estatuto de Augas de Galicia, o 24 de xuño de 2021, publicouse no
Diario Oficial de Galicia
a Orde do 3 de xuño de 2021 pola que se nomean os membros do Consello Reitor da entidade pública empresarial Augas de Galicia (corrección de erros no
Diario Oficial de Galicia
do 15 de xullo).
O artigo 7.5 do Estatuto da entidade pública empresarial Augas de Galicia prevé que os vogais cesarán automaticamente cando perdan a representación do órgano propoñente. Tal é o suposto dun dos tres vogais representantes das entidades locais, logo de que a Federación Galega de Municipios e Provincias solicitase o 21 de setembro de 2021 a súa substitución.
Por todo isto, en virtude do establecido no artigo 7.5 do citado estatuto e das atribucións que me confire a Lei 1/1983, do 22 de febreiro, de normas reguladoras da Xunta e da súa Presidencia,
Primeiro. En substitución da persoa titular da Alcaldía de San Sadurniño, vogal titular nomeado pola Orde do 3 de xuño de 2021 (DOG núm. 119, do 24 de xuño) que cesou automaticamente, noméase vogal titular do Consello Reitor da entidade pública empresarial Augas de Galicia, en representación das entidades locais, a persoa titular da Alcaldía de Tomiño.
Segundo. Esta orde producirá efectos desde o día da súa publicación no
Diario Oficial de Galicia.
Santiago de Compostela, 15 de outubro de 2021